173 de politicieni vor să fie deputați si senatori în județul lui Ciolacu
Luptă strânsă pentru un loc în Parlamentul României în Buzău, județul actualului premier, Marcel Ciolacu, cel care candidează la funcția de președinte al țării, fiind în același timp și primul candidat pe listele Partidului Social Democrat Buzău la Camera Deputaților. Biroul Electoral Județean Buzău a anunțat că a primit nu mai puțin de 173 de candidaturi pentru alegerile parlamentare , iar mai mult de o treime dintre cei care au intrat în cursa electorală din 1 decembrie sunt femei, cea mai tânără având vârsta de 23 de ani.